**Lionsite 2023/2024 fotokonkurss**

**„Vaata ja imesta!“**

**Fotokonkursi juhend:**

**1.Eesmärk**

Käesoleva fotokonkursiga soovime tuua vaatajateni põnevamaid jäädvustusi Eestimaal. Pakutud teema on küllaltki vaba ja laiaulatuslik. Kvaliteetsed fotod võiksid olla alates looduses nähtust kuni eestimaalaste tegemisteni välja ja mis püüavad pilku ning on imestamiseni huvitavad. Ootame ainulaadseid ja üllatuslikke tabamusi mis on pildistatud EESTIS. Fotod peaksid olema oma väljenduslaadilt kindlasti positiivsed. Lionitel ei ole kombeks tegeleda pahede ja negatiivsusega!

**2. Osavõtuõigus
Fotokonkursil võivad osaleda kõik lionid, nende kaaslased ja leoklubide liikmed, kes ei ole seotud fotode otsese hindamisega.**

**3. Konkursi ajakava**
**Konkursile saab töid saata Eesti lionspiirkonna kodulehe fotokonkursi aadressil. Laekumiste periood on 01. november 2023 kuni 04. veebruar 2024.a.**

**Konkursi tulemused avalikustatakse veebruaris, autasustamine toimub Eesti lionspiirkonna märtsikuu aastakoosolekul Tartus.**

**4. Fotode saatmine ja märgistamine**

Fotod tuleb saata konkursile elektrooniliselt, mahtuvusega 1-10 MB. **Üks autor saab** **konkursile saata kuni 10 pilti!** Failid tuleb saata kõik eraldi e-kirjadena aadressile fotokonkurss@lions.ee

Fotofailid peavad, sisaldama pildi pealkirja , autori ja lionsklubi nime. Soovitav on ära märkida pildistamise koht.

Näide faili vormistamiseks: „*Imeline päev“, autor:Raivo Raja ; lionsklubi: LC Paide Bastion*

Konkursile esitatud fotod avaldatakse jooksvalt lionspiirkonna kodulehel www.lions.ee ja piirkonna Facebooki lehel www.facebook.com/LionsClubsESTONIA/ võistlustööde albumis ilma autori ja klubi nimeta.

Saabunud pildid laaditakse piirkonna kodulehe fotogaleriisse ja facebooki albumisse peale failide saabumist.

Konkursile saadetud fotosid ei tohi eelnevalt olla kasutatud fotonäitustel, fotokonkurssidel ega avaldatud trükiväljaannetes.

Konkursile ei või saata fotofailidest kokku seatud ja kombineeritud montaaže. Fail peab sisaldama ühte kaadrit. Korraldajatel on õigus küsida autorilt võrdluseks kaamera originaalfaili ja muud pildistamisega seotud lisainformatsiooni.

**5. Konkursitööde kasutamine ja tagastamine**

**Konkursile saadetud fotofaile ei tagastata, need jäävad lionspiirkonna fotoarhiivi ja neid võib hiljem kasutada kodulehe ilmestamiseks.**

**Hiljem võib neid kasutada koos autori nime ja pildi allkirjaga piirkonna mainekujunduses, väljaannetes, trükistel ning lionspiirkonna turundustegevuses.**

**6. Auhinnad ja tunnustamine**

**Eesti** Lionspiirkond tunnustab parimate fotode autoreid auhindade ja mälestusesemetega. Välja antakse esimene, teine ja kolmas auhind.

Eripreemiaga tunnustatakse kõige südamlikuma pildi ning sotsiaalmeedia lemmikfoto autorit. Tunnustust leidnud fotode autoritele antakse auhinnad üle Eesti Lionspiirkonna aprillikuu üldkoosolekul.

**7. Žürii ja fotode hindamine.**
**Fotokonkursile laekunud fotosid võivad hinnata lionspiirkonna kuberneri meeskonna liikmed, klubide presidendid ja kutselised fotograafid.**

**Hinnatakse fotode kvaliteeti, väljendusrikkust, kunstilist ja head tehnilist taset, samuti kujutatu väärtust, haruldust, teemale vastavust ning konkursi juhendi tingimuste täitmist.**

**Žürii eeldab, et pildistamisel on kinni peetud fotokunsti headest tavadest.**

**Rahva lemmiku foto valitakse lionite kodulehe ja facebooki vahendusel saadetud laikide arvu järgi.**

**8. Korraldajate õigus ja vastutus**
**Korraldajad suhtuvad fotofailidesse hoolikalt, kahjustamata neid ühelgi viisil, kuid ei vastuta elektroonilise postiga saatmisel tehtud vigade eest.**

**Korraldajad jätavad endale õiguse määrata eriauhindu, muuta vajadusel premeerimise korda, teha täpsustusi ning muudatusi korralduslikes küsimustes.**

**9. Autori vastutus**

Fotode konkursile esitaja vastutab enda ja piltide kohta esitatud andmete õigsuse eest ja kinnitab, et ta on konkursile saadetud piltide autor ning andnud loa fotode hilisemaks avaldamiseks.

**Fotokonkursi 2023/2024 toimkonna nimel**

**lion Raivo Raja**

**5209089**

**raivo.raja@gmail.com**